cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb la en cy cy cy cy cy cy cy en cy cy en su de cy cy af cy cy en cy en es
Dau gant yng nghyfarfod cyhoeddus Eisteddfod 2019 | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Dau gant yng nghyfarfod cyhoeddus Eisteddfod 2019
Daeth dros ddau gant o bobl Sir Conwy at ei gilydd heno (12 Hydref) i groesawu’r cyhoeddiad mai yn y sir y cynhelir yr Eisteddfod Genedlaethol yn 2019.
Hwn oedd y cyfle cyntaf i bobl leol ddatgan eu cefnogaeth i’r Eisteddfod, ac i wirfoddoli i fod yn rhan o’r prosiect a gynhelir o 2-10 Awst 2019.
Meddai Elen Elis, Trefnydd yr Eisteddfod, “Mae hon yn Eisteddfod i holl drigolion yr ardal, a braf yw gweld cymaint yma heno.  Gobeithio’n wir y bydd nifer fawr yn awyddus i fod yn rhan o’r trefniadau, gan fod llawer o waith i’w wneud gan gychwyn cyn diwedd y mis gyda chasglu gwybodaeth ynghyd ar gyfer y Rhestr Testunau.
“Mae lleoliad y Maes yn dal i gael ei drafod ar hyn o bryd, a bydd cyhoeddiad ar hyn maes o law.  Yn y cyfamser, yr hyn sy’n bwysig ein bod yn creu tîm cryf gyda phobl o bob oed a chefndir o bob rhan o’r dalgylch.”
Yn ogystal, agorwyd enwebiadau er mwyn ethol swyddogion ar gyfer y Pwyllgor Gwaith.  Gellir enwebu unigolion ar gyfer swyddi Cadeirydd y Pwyllgor Gwaith, Cadeirydd y Pwyllgor Cyllid ac Ysgrifennydd y Pwyllgor Gwaith.  Gellir gwneud hyn ar-lein neu drwy anfon e-bost i’r swyddfa cyn 25 Hydref.
Bydd y pwyllgorau’n cael eu cynnal fore Sadwrn 28 Hydref yn Ysgol Dyffryn Conwy, Llanrwst, ac mae croeso mawr i unrhyw un sy’n awyddus i fod yn rhan o’r gwaith i ymuno ar y dydd.  Gellir cofrestru ymlaen llaw drwy’r we, neu droi i fyny ar y dydd.  Dyma hefyd lle y cynhelir y bleidlais ar gyfer y swyddogion.
Am ragor o wybodaeth am Eisteddfod 2019 ewch i www.eisteddfod.cymru/eisteddfod-2019.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.